《潼关河亭》
唐代·薛逢

重岗如抱岳如蹲，屈曲秦川势自尊。
天地并功开帝宅，山河相凑束龙门。
橹声呕轧中流度，柳色微茫远岸村。
满眼波涛终古事，年来惆怅与谁论。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。